06714264:    העיור בתקופת הברונזה המאוחרת
                   סמינריון לתלמידי תואר שני בלבד (שנתי)
פרופ' דוד אוסישקין

הסמינריון יעסוק בנושא התפתחות העיור בתקופת הברונזה המאוחרת, החל מסוף תקופת הברונזה התיכונה ועד להתמוטטות ההגמוניה המצרית בתקופת השושלת ה-כ'. הסמינריון ינסה לעקוב אחרי השינויים שחלו בערי כנען לאורכה של התקופה, וזאת על ידי בדיקת הנתונים הארכיאולוגיים והכרונולוגיים באתרים המרכזיים.
                  
06712371:    אומנות וארכיטקטורה מונומנטלית בתקופת האימפריה החיתית
פרופ' דוד אוסישקין
השיעור יסקור את האומנות והארכיטקטורה המונומנטלית של אנטוליה בתקופת האימפריה החיתית, בראש וראשונה בחתושש (בוע'זכוי) ובאלג'ה הויוך. בחלקו האחרון של השיעור יידונו מקורותיהן של האמנות והארכיטקטורה המונומנטלית בתקופת המושבות ובתקופה החיתית הקדומה.  

06712066:   ביצורים ומקדשים בתקופות הברונזה והברזל
פרופ' דוד אוסישקין
השיעור יסקור ביצורים ומקדשים נבחרים בארץ-ישראל בתקופות הברונזה והברזל, וינסה לעקוב אחר השינויים שחלו בביצורים ובמקדשים במשך תקופות אלו, תוך השוואה לביצורים ולמקדשים בארצות הסמוכות.

06712041:   בעיות נבחרות בתקופות הברונזה התיכונה והברזל, סמינריון לתלמידי תואר ראשון
פרופ' דוד אוסישקין
הסמינריון יעסוק בסוגיות נבחרות בסוריה ובארץ-ישראל בתקופות הברונזה והברזל. הדיון יתמקד באתרים מרכזיים, בסוגיות של מבנים ציבוריים, קברים וממצאים מיוחדים.

            06714267:    סמינר מ.א.: הארכיאולוגיה של המוות: מנהגי קבורה בלוונט בתקופת הברונזה 
ד"ר דוד אילן

לסמינר שלושה מרכיבים: 
 סקירה של גישות עכשויות במחקר כולל ניתוח של פרסומים נבחרים העוסקים בקבורה וקברים
 עיבוד חומר ממחסני וארכיוני רשות העתיקות מקברים שנחפרו וטרם פורסמו
 כתיבת עבודה סמינריונית שתתפרסם כמאמר בקובץ המורכב מעבודות התלמידים.
הסמסטר השני יוקדש לעבודה עצמית של התלמידים בהנחיית המורה.  איסוף הנתונים למחקר יחייב עבודה במתקני רשות העתיקות, באזור ת"א ובירושלים. 

 06712220:   טיפולוגיה של כלי חרס ב': תקופות הברונזה התיכונה המאוחרת ותקופת            הברזל  
ד"ר דוד אילן
לימוד שיטתי של כלי החרס השכיחים בתקופות הברונזה התיכונה והמאוחרת ובתקופת הברזל. הקורס מתמקד בלימוד תכונות הכלים המצויים באוסף המכון ובמוסדות הארכיאולוגיים בישראל.
נושאי הקורס:
הגדרת צורות הכלים, חלקי הכלי, דרכי העיטור ולימוד שיטת הציור
כלים דו-גוניים, שוקולד-על לבן, וכלים ממורקים אדום ושחור
קערות וקדרות בתק' הברונזה המאוחרת
סירי בישול וקנקנים בתק' הברונזה המאוחרת 
פכים, פכיות קובעות ונרות בתק' הברונזה המאוחרת
כלי יבוא מיקניים וקיפריים בתק' הברונזה המאוחרת
הקרמיקה של אזור ההר בתק' הברזל א'
הקרמיקה של אזור החוף והעמקים בתק' הברזל א' 
כלי החרס במאה 10 / 9 לפה"ס
כלי החרס במאה ה8-: קערות קדרות קובעות וסירי בישול
כלי החרס במאה ה8-: קנקנים, קנקניות, פכים, פכיות, צפחות ונרות
כלי החרס במאות ה7- וה6-: קערות קדרות קובעות וסירי בישול
כלי החרס במאות ה7- וה6-: קנקנים, קנקניות, פכים, פכיות צפחות ונרות 
חובות הקורס: 
השתתפות מלאה חיונית להצלחה בקורס. 
הבחינה בסוף הקורס תכלול שני חלקים: בחינה בכתב (עם חומר פתוח—40% מהציון) ובחינה בע"פ (ביום הבחינה בכתב—60% מהציון). 
                  06712058:   פלישתים וגויים אחרים - פרוסמינר שנה א'
דר' דוד אילן

הקורס מיועד לצייד את הסטודנט הטרי בכלים שיאפשרו לו, (א) קריאה ביקורתית וניתוח ענייני של ספרות מקצועית, (ב) כתיבת עבודות ברמה אקדמית.
נטפל בפרוסמינר, שעניינו "הפלשתים", בנושאים הבאים: 
מקורות היסטוריים 
כרונולוגיה
מאפייני התרבות החומרית: דגם היישוב, ארכיטקטורה, מקדשים "איגאיים", קרמיקה מצויירת ולא מצויירת, הופעת הברזל ומתכות אחרות
תפרוסת האתרים וגבולות פוליטיים ותרבותיים
זהות אתנית ותרבותית
היכן וכיצד נקברו הפלשתים?
סינתזה: מחקר הפלשתים – עבר והווה 

             06711035:   הארכיאולוגיה של א"י משחר ההיסטוריה ועד חורבן ירושלים
ד"ר דוד אילן

ארכיאולוגיה, מהי?: סטרטיגרפיה, כרונולוגיה וטיפולוגיה
גיאוגרפיה וארכיאולוגיה; ראשית הארכיאולוגיה בא"י; ארכיאולוגיה והמקרא
התקופה הניאוליתית
התקופה הכלקוליתית
תקופת הברונזה הקדומה
תקופת הברונזה הביניימית
תקופת הברונזה התיכונה
תקופת הברונזה המאוחרת
ראשית תקופת הברזל
תקופת הברזל: עידן הממלכות 
חזרה וסיכום
מבחן

             06711035:   הארכיאולוגיה של ארץ-ישראל משחר ההיסטוריה ועד לחורבן ירושלים
ד"ר שלמה בונימוביץ
הקורס עוסק בסקירה שיטתית של הממצא הארכיאולוגי בארץ-ישראל למן המהפכה החקלאית של התקופה הניאוליתית (האלף השמיני לפנה"ס) ועד לסוף תקופת הברזל (המאה הו' לפנה"ס): הממצא החומרי, דגמי היישוב ושחזור המבנה החברתי, הכלכלי והפוליטי של החברות הקדומות. בחלקו הראשון של הקורס תידון בעיקר תקופת הברונזה (האלף השלישי והאלף השני לפנה"ס) ובחלקו השני נעסוק בתקופת הברזל, כלומר, בתקופת ההתנחלות והמלוכה בהיסטוריה הישראלית.
06711001:  הארכיאולוגיה מהי? 
ד"ר שלמה בונימוביץ
    הקורס עוסק במהותה של הארכיאולוגיה כדיסציפלינה מדעית, בטבעו של המידע 
   הארכיאולוגי, בשיטות המחקר בשדה, בקשר שבין הארכיאולוגיה ומדעים אחרים, בשיחזור
   ארגונן החברתי, כלכלתן ועולמן הקוגניטיבי של חברות קדומות, במגוון הגישות לפירוש הממצא
   הארכיאולוגי ובמגמותיה של הארכיאולוגיה בת-זמננו.

06712000:  תולדות המחשבה הארכיאולוגית
פרופ' אבי גופר
מטרת הקורס להקנות לתלמיד ידע כללי והיכרות עם אסכולות חשיבה והסבר במחשבה הארכיאולוגית לדורותיה ולדון במקורותיה של חשיבה זו ובהשפעתה על הפעולה הארכיאולוגית. ארץ-ישראל תובא כמקרה מבחן.
מבוא: הרלבנטיות של היסטוריית המחשבה הארכיאולוגית. גישות שונות להיסטוריה של המחשבה הארכיאולוגית - הגישה הלינארית-התפתחותית, הגישה הבקורתית.  האם יש עבר אובייקטיבי? - חשיבות ה"סובב" החברתי-פוליטי והאינטלקטואלי של הארכיאולוגיה.
מאספנות לסיסטמטיקה: שלבים מקדימים - התפתחות הארכיאולוגיה הקלאסית וההיסטוריה של האמנות; אגיפטולוגיה ואשורולוגיה; אספנות אירופית. ראשיתה של הארכיאולוגיה המדעית - הכרונולוגיה היחסית של שלושת העידנים (אבן, ברונזה, ברזל). ראשית האנתרופולוגיה - מודלים של אבולוציה חברתית; ארכיאולוגיה פליאוליתית - על עתיקותו של האדם; כיצד השפיעו אלה על מתודת העבודה בשדה.
היסטוריה של תרבויות (culture-history): דיפוזיוניזם; טיפולוגיה מרחבית; צמיחת המושג "תרבות ארכיאולוגית" והתגבשות הגישה ההיסטורית לתרבויות. גורדון צ'יילד - תרבות, זמן ומרחב. שיפורים מתודולוגיים בעבודת השדה ובעיבוד ממצאים - סטרטיגרפיה וסריאציה (סדרתיות).
"הארכיאולוגיה החדשה": הרקע לצמיחתה של "ארכיאולוגיה חדשה" בארה"ב (ניאו-אבולוציוניזם, ארכיאולוגיה אקולוגית ויישובית) ובבריטניה ("הגיאוגרפיה החדשה", ארכיאולוגיה כלכלית, ארכיאולוגיה אנליטית, מהפכת הפחמן 14).
הארכיאולוגיה כמדע - פוזטיביזם, הסבר, חוקים ארכיאולוגיים; ניתוח כמותי בארכיאולוגיה; תרבות כמערכת (אקולוגיה, הסתגלות);  לימוד ממצבים חיים - אתנוארכיאולוגיה; רמות תיאוריה שונות. "הארכיאולוגיה החדשה" והשפעתה על מתודת השדה והמעבדה של הארכיאולוג.
ארכיאולוגיה בתר-תהליכית: שובו של הפרט אל במת הארכיאולוגיה. גישה קונטקסטואלית. סמלים ואידיאולוגיה בחברות קדומות ; ארכיאולוגיה והיסטוריה. מה בין נתונים לתיאוריה - גישה רלטיביסטית. ביקורת על "הארכיאולוגיה החדשה". הארכיאולוגיה של המחשבה. ארכיאולוגיה ביקורתית. הארכיאולוגיה הקוגניטיבית-תהליכית- האם סינתזה? 
ארץ-ישראל כמקרה מבחן לשינויים במחשבה הארכיאולוגית: נוסעים ואספנים; 
חפירות "למען האל והמדינה"; מקולוניאליזם ומבוכה מתודולוגית לשיטתיות. תיאולוגים
 כארכיאולוגים - הארכיאולוגיה המקראית בשיאה (אולברייט, רייט ואחרים). הגישה החילונית
 לארכיאולוגיה בארץ-ישראל - קניון כהיסטוריונית של תרבויות. מדינת ישראל וארכיאולוגיה 
לאומית. הויכוח על מתודות העבודה בשדה. "הארכיאולוגיה החדשה" בארץ-ישראל - לבטים 
ומעשים; ארכיאולוגיה בתר- תהליכית בארץ-ישראל. "ארכיאולוגיה מקראית חדשה"? גישות 
קוגניטיביות במחקר הפרהיסטורי בארץ.

06712059:   סמינר ב.א. לתלמידי תרבויות המזה"ק)
"תקופת האופל" ביוון: המאות ה11-9- לפנה"ס באזור האגאי
ד"ר שלמה בונימוביץ, ומר אסף יסעור-לנדאו
הסמינר יבחן תהליכים חברתיים ותרבותיים במאות המפרידות בין סופה של התרבות המיקנית
לראשית התקופה הגיאומטרית ביוון. 
בין הנושאים שיידונו בסמינר: צמיחת אריסטוקרטיה באוובויה ובאתונה. המשכיות ומיסוד אתרי
פולחן ותחילת המקדשים היוונים. היבטים טכנולוגיים וטקסיים של השימוש בברזל. חידוש
הסחר הבינלאומי וקשרי יוון-פניקיה. קולוניזציה והרחבת גבולות העולם היווני. "מאפיינים
דוריים" של החברה בכרתים.

  06714260:   סמינר מ.א. לתלמידי ארץ-ישראל ותרבויות המזה"ק 
                      סוף המשחק: סופן של תרבויות והתמודדות אנושית באגן המזרחי של הים התיכון
ד"ר שלמה בונימוביץ, ומר אסף יסעור-לנדאו
הסמינר יעסוק, תוך כדי שימוש בגישה בין-תחומית, במגוון ההיבטים הקשורים בקריסה של
תרבויות באזור האגאי, אנטוליה, הלבנט ומצרים: מגורמי טבע וגורמי אנוש, דרך פעילויות
הנעשות על-מנת למנוע את האסון המתקרב ובא, ועד הלכי מחשבה ודרכי התמודדות לאחר
החורבן.
בין הנושאים שיידונו בסמינר: האם תרבויות מאבדות את עצמן לדעת? מדיניות ונזק אקולוגי
כגורם לקריסה של תרבויות. מדיניות של ניהול משברים וצעדים אחרונים של מדינות דועכות.
 התמודדות בכלים דתיים ומאגיים עם האיום, פולחנות של משבר והחיפוש בדיעבד אחר סיבה
לפורענות. נראטיבים של חורבן ושקיעה בספרות המזרח הקדום. ניידות חברתית, עליה של 
אליטות חדשות ומאבקי הישרדות של אליטות קיימות בעקבות אירועי חורבן. תפיסות של 
היסטוריה מעגלית של צמיחה וחורבנות באגן המזרחי של הים התיכון.  

06711010:   מבוא לפרהיסטוריה – האדם הקדמון בארץ ישראל וסביבתה
דר' רן ברקאי

תולדות האדם הקדמון בארץ ישראל וסביבתה. סקירת עקרונות הארכאולוגיה הפרהיסטורית החוקרת את התנהגות האדם הקדמון ותרבותו.
התפתחות האבולוציה של האדם ותרבותו החל מראשית הופעת בני אדם יוצרי כלים, לפני כשניים וחצי מליון שנים ועד למהפכה החקלאית והתקופה הנאוליתית, לפני כ 5000 שנים.
סקירת שלבים משמעותיים בקיום האנושי כגון ראשית יצור כלים מצור ואבן, חיי נוודות לקט וציד, התפתחות האדם המודרני, אמנות מערות, מעבר לישיבת קבע, ביות בעלי חיים וצמחים, התפתחות מורכבות חברתית ועוד.
הקורס סוקר את רצף התרבויות הפרהיסטוריות באזורנו ושם דגש על שחזור אורחות החיים ואופני ההסתגלות של בני האדם הקדומים.
מוסכמות חברתיות, כלכליות ותרבותיות רבות, המהוות היום מרכיב קבוע ו"טבעי" בחיינו, התעצבו והתמסדו במהלך התקופות הפרהיסטוריות השונות. במהלך הקורס יעשה נסיון להבהיר את מקורן של מוסכמות אלה תוך הדגשת הרלוונטיות של המחקר הפרהיסטורי להבנת נסיבות התפתחותה של החברה האנושית. 

שעור 1: פרהיסטוריה מהי? – עקרונות המחקר הפרהיסטורי.
שעור 2: תולדות המחקר הפרהיסטורי בארץ ובעולם.
              שינויי אקלים והשפעתם על התנהגות המין האנושי.
שעור 3: שיטות תארוך בארכאולוגיה פרהיסטורית.
שעור 4-5: האבולוציה של האדם בראיה ארכאולוגית.
שעור 6-7: ההומו ארקטוס בארץ ישראל – האתרים הארכאולוגיים הראשונים באזורינו.
שעור 8: האדם הנאנדרתלי והאדם המודרני – התרבות המוסטרית.
שעור 9: תרבויות התקופה הפלאוליתית העליונה ואמנות המערות מאירופה.
שעור 10: ציידים לקטים בסוף עידן הקרח – קץ העידן הפלאוליתי, מיקרוליתים והתרבויות 
                האפי – פלאוליתיות. 
שעור 11: מלקטים ציידים ונוודים ליושבי קבע וחקלאים – התרבות הנאטופית.
שעור 12-13: המהפכה הנאוליתית – שינויים מהותיים באורחות החיים, בכלכלה, בחברה 
                     ובתכנים האידאולוגיים עם המעבר לישיבת קבע, חיים בקבוצות גדולות וכלכלה 
                    המבוססת על בעלי חיים ודגניים מבויתים.

                            06711011:    כלי צור – יכולת קוגניטיבית ושינוי טכנולוגי
דר' רן ברקאי

כלים בשימוש האדם הקדמון החל מראשית הופעת כלי צור ואבן, לפני כשניים וחצי מליון שנים ועד לתקופת הברונזה. 
הקורס יתמקד בשיטות הייצור של כלי הציד והעבודה, בשינויים ובשכלולים שחלו בשיטות אלה במהלך הזמן. מגוון רחב של כלים אפיין את "ארגז הכלים" של האדם הפרהיסטורי. בעזרת כלים אלה התמודד האדם עם איתני הטבע, צד וביתר בעלי חיים, קצר ועיבד דגניים ובנה את ביתו. 
שיעור זה יעסוק בכל צורות וטיפוסי כלי הצור הקדומים וילווה בהתבוננות ומגע בלתי אמצעי עם כלים אלה.  לצד העיסוק בכלים עצמם, בשימוש בהם ובמקומם בעולמו של האדם הפרהיסטורי יידונו שאלות כגון האופן בו משקפים כלי הצור את השינויים בתפיסה וביכולת הקוגניטיבית של ההומינידים הקדומים וכיצד עשויים שינויים טכנולוגיים לשקף את המרקם החברתי-כלכלי של התרבויות הפרהיסטוריות.
שעור 1-3: סקירה תאורטית של שיטות העבודה הנהוגות בעיבוד, ניתוח והבנת מכלולי כלי צור.
                 מחומר הגלם לתוצר המוגמר – שיטות לטיפול בגוש הצור הראשוני ועד לעיצוב הכלים, 
                 תיקונם ומחזורם.
שעור 4-5: כלים בשימוש ההומו ארקטוס – הכלים הקדומים ביותר, מאפייניהם ושימושיהם.
שעור 6:    טכניקת לבלואה, האדם הנאנדרתאלי והאדם המודרני – תחכום, תכנון מוקדם 
                 ומכלולי הצור של התקופה הפלאוליתית התיכונה.
שעור 7:    מהגוש הטבעי לגרעין – שיטות שונות להפקת התוצר הרצוי. אופנים שונים של עיצוב  
                 והכנת גושי צור מהם יופקו לאחר מכן פריטים שישמשו להכנת כלים.
שעור 8:  כלי יום יום בשימוש האדם הקדמון – כלים ששמשו למגוון מלאכות.
שעור 9:  מהפכת הלהבים: הכנת כלים ארוכים ומחודדים. טכנולוגיה חדשנית בעקבות צרכים 
               חדשים?.
שעור 10: תעשיית צור ממוזערת – כלים מיקרוליתיים והתקופה האפי פלאוליתית.
שעור 11-12: המהפכה הנאוליתית, ראשי חץ, להבי מגל וגרזנים – תעשיית הצור לאור המעבר 
                      לחקלאות, ישיבת קבע וביות בעלי חיים.
שעור 13: תעשיות הצור של התקופה הכלקוליתית ותקופת הברונזה.

 06712036:   תעלומת האדם הנאנדרטלי (פרוסמינר)
דר' רן ברקאי

האדם הנאנדרטלי חי בארץ ישראל וסביבתה לפני כ 60,000 שנים והותיר מאחוריו מערות ובהן שרידי כלי צור, עצמות בעלי חיים, קבורות ומדורות. שרידים אלה עשויים ללמד אותנו אודות הטיפוס האנושי הקרוב ביותר אלינו, בני האדם המודרניים, ועל מהלך הארועים שהביאו להעלמותם של הנאנדרתלים והתפתחותה של תרבות חדשה. 
מי היה האדם הנאנדרטלי? האם אדם זה שונה כל כך מאיתנו? מהו מקומו באבולוציה האנושית ומדוע זכה תמיד ליחס חריג? מדוע גם היום נעשה שימוש בכינוי "אדם נאנדרטלי" על מנת להצביע על שוכן מערות פרהיסטורי, גס, מגושם ואינפנטילי? האם תפיסה זו אכן מעוגנת בנתונים הארכאולוגיים?
קורס זה מתמקד בממצאים הארכאולוגיים שהותירו ההומינידים המכונים נאנדרטלים באזורינו ובניסיון לשחזר את אורחות חייהם ותרבותם. יידונו סוגיות מרכזיות כגון הדומה והשונה בין האדם הנאנדרטלי והאדם המודרני, יחסי הגומלין בין שני טיפוסים אנושיים אלה בדרום הלבאנט, הסיבות האפשריות להכחדתו של האדם הנאנדרטלי ועוד. 

    06714271:    שעור שדה בפרהיסטוריה – מערת קסם והתרבות האשלו-יברודית
ד"ר רן ברקאי ופרופ' אבי גופר

בשנת 2001 נתגלתה מערה פרהיסטורית חדשה ולא מוכרת בסמוך לראש העין, מספר קילומטרים ממזרח לתל-אביב. חפירות בדיקה והצלה לימדו כי במערה זו מצויות שכבות ארכאולוגיות בעצמה של כ-7 מטרים המשויכות לתרבות האשלו-יברודית, שלב המעבר בין התקופה הפלאוליתית התחתונה והתיכונה (150,000-300,000 שנים לפני זמנינו, לערך). 
פרק זמן זה הינו משמעותי ביותר להבנת המעבר מהתרבות האשלית של ההומו ארקטוס לתרבות המוסטרית שנוצרה באזורינו הן על ידי האדם הנאנדרתלי והן על ידי בני אדם מודרניים. 
אתרים אשלו-יברודיים נדירים מאד באזורינו ומזה שנים רבות לא נחקר אתר מעין זה. מכלולי הממצא במערת קסם עשויים לתרום רבות בנושאים כגון הבנת מהלכי השינוי בתעשיות כלי הצור במעבר מהתרבות האשלית למוסטרית; ראשיתן של טכניקות סיתות להבים; ראשיתה של טכניקת לבלואה; מקומם של חומרי הגלם בקביעת אופיין של תעשיות צור פלאוליתיות; זהותו האפשרית של יוצר המכלולים האשלו-יברודיים (הומו ארקטוס מאוחר?, הומו סאפיינס קדום?) ועוד.
במסגרת שעור השדה יתקיימו מספר פגישות כתה בהן יידונו נושאים מרכזיים הקשורים לתרבות האשלו-יברודית ומספר ימי עבודה בשדה (4-6). במסגרת ימי השדה תתבצע פעילות ארכאולוגית במערת קסם עצמה ובסביבות המערה. עבודת השדה תכלול חפירות בקנה מידה קטן, חפירות בדיקה, טיפול בחתכים, נסיון לאיתור מקורות חומרי גלם ועוד. מועדי פגישות הכתה וימי השדה יתואמו עם התלמידים בראשית הסמסטר. ימי העבודה בשדה יתקיימו בעיקר בימי חמישי או/ו שישי. על המשתתפים בשעור להגיש עבודה. 
השעור מיועד לתלמידי התואר השני ולתלמידי שנה ג' של התואר הראשון. 

06714270:     סדנת סיתות – שעור מתקדם בטכנולוגיה של כלי צור
דר' רן ברקאי ופרופ' אבי גופר

סדנא זו מיועדת לתלמידי תואר שני ותלמידי תואר ראשון אשר השתתפו בשעור כלי הצור הבסיסי. הסדנא מיועדת לתלמידים המעונינים להעמיק את רמת הכרותם עם תעשיות הצור של התרבותיות הפרהיסטוריות באזורינו ולהתנסות בסיתות צור. מספר המשתתפים בסדנא מוגבל היות וסיתות מעשי מחייב לימוד בקבוצות קטנות וחניכה אישית.
במסגרת הסדנא יתקיימו הן פגישות כתה אחדות וסדנאות סיתות (4 מפגשים). 
פגישות הכתה יתקיימו במועד הקבוע לשעור בלוח השעורים ובמסגרתן יידונו נושאים הקשורים להבנת מאפייני חומרי הגלם ואופן ביצוע הסיתות. כמו כן תיבחר טכנולוגית סיתות מסויימת (כגון סיתות דו פני; טכניקת לבלואה; טכניקת הפקת להבים ועוד) ויידונו נושאים מרכזיים הקשורים לטכניקת סיתות זו. 
פגישות הסיתות תערכנה בימי שישי או/ו במהלך חופשת הפסח. כל אחת מארבעת הפגישות תארך כחצי יום. במהלך פגישות הסיתות יילמדו עקרונות בסיסיים בסיתות צור והתלמידים יתרגלו עקרונות אלה בעזרת חומרי גלם ומקבות שיסופקו להם. 

  06712709:    הכל התחיל בתקופה הפלאוליתית:
עדויות ארכאולוגיות ראשונות לקבורה, התנהגות סימבולית ויחסים חברתיים 
(סמינר לתואר ראשון)
דר' רן ברקאי

התרבות האנושית התפתחה והתגבשה במשך תקופות ארוכות מאד. חלק גדול מאד ממערך ההתנהגות האנושי המוכר לנו היום הופיע לראשונה בשלבים מוקדמים מאד של ההסטוריה של האדם, במהלך העידן הפלאוליתי. 
בסמינר זה נבחן עדויות ראשונות לקיומם של מאפיינים תרבותיים מיוחדים במכלולים הארכאולוגיים שהותירו באזורינו הומינידים קדומים כמו הומו ארקטוס, האדם הנאנדרתלי והאדם המודרני הקדום. נדון בשאלת ראשית התרבות האנושית, השלבים הראשונים 
בהיווצרותה של תרבות זו והרקע הארכאולוגי להתגבשותה. 
התנהגות סימבולית היא אחד המאפיינים המזוהים ביותר עם המין האנושי. נבחן עדויות ראשונות לקיומה של התנהגות סימבולית ונדון בדעות השונות בדבר ראשית הופעתם של פריטים בעלי משמעות סמלית במהלך התרבויות הפלאוליתיות השונות. 
יחס מיוחד למתים גם הוא יסוד תרבותי המאפיין את האדם. נדון בקבורות הראשונות המופיעות באתרי התרבות המוסטרית, בנסיבות האפשריות שהביאו לראשיתו של נוהג זה ובמחלוקת הקיימת בקרב חוקרים שונים בדבר קיומן של קבורות בפלאולית התיכון.
יחסים חברתיים מורכבים כגון שיתוף פעולה קבוצתי-קהילתי, דאגה לצאצאים, בחירת בני זוג והתפתחות מדרג חברתי נטועים עמוק במוסכמות התרבותיות של המין האנושי. עדויות ראשונות ליחסים חברתיים מורכבים מופיעות כבר בתרבויות הפלאוליתיות והן מהוות בסיס לחקר  ההתפתחות וההתגבשות של היחסים החברתיים בקרב בני אדם. 
בסמינר זה נבחן את שרשי התרבות האנושית. ננסה לבדוק מהו הרקע להתפתחותן של מוסכמות תרבותיות וחברתיות המאפיינות את בני האדם החל משלבים מוקדמים בעידן הפלאוליתי. נתמקד בהבנת הרקע להתגבשות החברה האנושית בהתבסס על ניתוח ממצאים ארכאולוגיים ושחזור אופני ההתנהגות של האדם הפרהיסטורי בתקופה הפלאוליתית באזורינו. 

  06714265:     פטרוגרפיה תיאורטית ומעשית לארכיאולוגים
                         סמינר שנתי לתלמידים לתואר "מוסמך"
פרופ' יובל גורן
מטרת הקורס: הקורס ייערך במסגרת משולבת של שיעורים בכיתה, מעבדות וטיוטוריאל אישי. מטרותיו הן: 
א. היכרות עם השיטה האנליטית הנפוצה כיום ביותר לחקר הטכנולוגיה והמקור של כלי חרס ואבן תוך הבנה מעמיקה של מטרותיה ומגבלותיה ברמות התיאורטית והמעשית (הקורס כולל מעבדות מיקרוסקופיה).
ב. הקניית רקע ראשוני במינרלוגיה אופטית והכרות עם הכלי העיקרי המשמש במחקר זה – המיקרוסקופ המקטב.
ג. הכרות עם יישום המתודה הלכה למעשה.
ד. ניתוח המחקרים החשובים שנערכו בתחום זה בארץ ובעולם.
ד. התנסות ראשונה בעריכת מחקר מונחה בקנה מידה מצומצם על נושא שיש בו עניין ארכיאולוגי.
תנאי קבלה: תלמידי תואר שני ושלישי בלבד. מספר המשתתפים בקורס מוגבל בהתאם למשאבי המעבדה (מיקרוסקופים) ושעות הטיוטוריאל שמעבר לזמן השיעורים.
ציון מעבר: השתתפות פעילה, הגשת הצעת מחקר מוסדרת במהלך הקורס (בהנחיית המרצה) ועבודת גמר בהיקף רפרט או סמינר.
תכני הקורס 
מונחי יסוד: קרמיקה ומרכיביה, הטכנולוגיה של ייצור הקרמיקה.
שיטות אנליטיות במחקר הקירמי.
מבוא למיקרוסקופיה פטרולוגית ומינרלוגיה אופטית של מינרלים יוצרי סלעים.
הרקע התיאורטי: אקולוגיה קירמית, ניתוח משאבים, Site Catchment Analysis ותיאוריות מרחביות נוספות, המפה הגיאולוגית ומפת הקרקעות.
ניתוחי אגן ניקוז, חומרים קירמיים כ"ארטיפקטים" ו-"אקופקטים", רמת האינטרפרטציה של המידע האנליטי.
מושגי יסוד: מטריקס, חסמים, סוגי חרסיות וקרקעות, הכנת הדגימות.
תכנון המחקר (יבוצע מעשית על טפסי הצעות מחקר של הקרן הלאומית למדע).
הצגת מקרי מבחן וניתוחם.
ביצוע מחקר מונחה והצגתו.

              06712247:      שיטות מדעיות במיקרוארכיאולוגיה
                                      קורס סמסטריאלי לתלמידי שנים ב'-ג'
פרופ' יובל גורן

מטרת הקורס: 
א. סקירה והדגמה של מגוון השיטות המדעיות המיושמות בארכיאולוגיה תוך שימוש במיקרוסקופיה אופטית. הסבר עקרונותיה של כל שיטה, מטרותיה ומגבלותיה ברמות התיאורטית והמעשית (הקורס כולל מעבדות מיקרוסקופיה).
ב. הקניית רקע שיאפשר לארכיאולוג לעתיד לבחור בשיטה האנליטית המתאימה לבדיקת ממצאיו תוך הצבת שאלות מחקריות התואמות את אפשרויותיה ומגבלותיה.
ג. התנסות ראשונית בעריכת מחקר מונחה בקנה מידה מצומצם.
תנאי קבלה: ציון מעבר במבואות שנה א' במלואם. מספר המשתתפים בקורס מוגבל בהתאם למשאבי המעבדה (מיקרוסקופים).
ציון מעבר: מעבדות ועבודת גמר בהיקף בחינה.
תכני הקורס 
מבוא כללי למיקרוסקופיה.
תחומי המחקר המיקרוארכיאולוגי: עקרון "האתר המוגדל" כחלון לצפיה במאפייני הסביבה ואופי הפעילות באתר.
יסודות המינרלוגיה האופטית והפטרולוגיה.
מיקרומורפולוגיה של רבדים ארכיאולוגיים.
מיקרומורפולוגיה ביוגנטית.
מיקרומורפולוגיה אנתרופוגנית.
פטרוגרפיה ליתית.
פטרוגרפיה קרמית.
פלינולוגיה.
ארכיאובוטניקה ודנדרוכרונולוגיה.
מטלוגרפיה (מטלורגיה בעין המיקרוסקופ).
מחקרים של מוצרי טיח באמצעים מיקרוסקופיים.
מיקרוסקופיה במחקר הטאפונומי
אנליזות של סימני שימוש בכלי צור ומתכת.
תיארוך אובסידיאן.

06711001:   הארכיאולוגיה מהי?
                      קורס מבוא לתלמידי שנה א'
פרופ' יובל גורן

 מטרת הקורס: 
הקורס מיועד להקנות ידע בסיסי במדעי הארכיאולוגיה: התפתחותם, המסגרת התיאורטית שבתוכה הם מתפקדים והעקרונות הפרקטיים של הפעילות הארכיאולוגית בשדה ובמעבדה.
תנאי קבלה: קורס חובה לשנה א' בארכיאולוגיה ותרבויות המזרח הדקום. הקורס פתוח לתלמידים מחוגים אחרים.
ציון מעבר: בחינה.
תכני הקורס:
מהותה של הארכיאולוגיה ומטרותיה 
ההיסטוריה של המחשבה המדעית הארכיאולוגית 
התיאוריה הארכיאולוגית וטיבו של המחקר הארכיאולוגי
סוגי אתרים ואופן חקירתם
החפירה הארכיאולוגית והסקר
כרונולוגיה
הטיפול בממצא: הארכיאולוגיה כמדע בינתחומי
הארגון החברתי והתרבותי בעולם העתיק
עולמן הקוגניטיבי של החברות הקדומות
החליפין והמסחר בחברות העבר 
הארכיאולוגיה הימית
טכניקת ההסבר הארכיאולוגי 

            06712048:        מבוא לטכנולוגיה ותרבות חומרית
                                      קורס סמסטריאלי לתלמידי שנים ב'-ג'
                                       פרופ' יובל גורן

מטרת הקורס: 
הקורס יעסוק במגוון הטכנולוגיות המופיעות בשלב הפרוטו-היסטורי של הלבאנט ויתמקד בהיבטים הטכניים של כל טכנולוגיה, במגוון המוצרים המאפיינים אותה ובפרשנויות החברתיות והכלכליות הנובעות ממנה.
תנאי קבלה: ציון מעבר במבואות שנה א' במלואם.
ציון מעבר: בחינה.
תכני הקורס: 
הגדרת קטגוריות של טכנולוגיות קדומות (א): מוצרים ראשוניים ומשניים, טכנולוגיה מכנית וטכנולוגיה כימית, פירוטכנולוגיה.  גישות תיאורטיות: טכנולוגיה ויוקרה, Chaine Opperatoire.
אבולוציה של מערכות ייצור, שיטות מחקר אנליטיות.
טכנולוגיות מכניות, וכימיות, פירוטכנולוגיה. 
פירוטכנולוגיה ראשונה במזה"ת: טרמינולוגיה, סוגים, שיטות. 
פרשנויות חברתיות וכלכליות של ראשית הפירוטכנולוגיה. 
כיור בטיח, טיח ארכיטקטוני מול מוצרי טיח ניידים, פרשנויות. 
כיור בטין בעידן הקדם-קדרי ופרשנותו. 
קרמיקה: טרמינולוגיה, אקולוגיה קרמית, חומרים ושיטות הכנה. 
טכנולוגיה קרמית: סימבוליקה ומיסטיקה של הטכנולוגיה. 
ראשית הקדרות: שיטות מחקר ופרשנויות.  
מטלורגיה: מבואות ומונחי יסוד. 
ראשית המטלורגיה: הרקע והפרשנות הארכיאולוגיים, הגישות האנליטיות ופרשנותן.
סינתיזה: טכנולוגיות מורכבות במציאות "פשוטה", הרקע החברתי והכלכלי לצמיחת הטכנולוגיות המורכבות הראשונות. 

    06711218:   טיפולוגיה של כלי חרס א'
                         קורס סמסטריאלי לתלמידי שנה ב'

פרופ' יובל גורן

מטרת הקורס: הקניית רקע והיכרות ראשוניים עם רפרטואר הקירמיקה של ארץ-ישראל וסביבתה מראשית הופעתה ועד לתקופת הברונזה התיכונה.
תנאי קבלה: קורס חובה לתלמידי שנה ב' בארכיאולוגיה.
ציון מעבר: בחינה.
תכני הקורס: 

קראמיקה מהי? חומרי גלם קרמיים, טכניקות יצור, אתנוגרפיה של קדרים, תולדות המחקר הקרמי הארכיאולוגי.
שיטות למיון ותיאור קרמיקה: טיפולוגיה ודיכוטומיה של צורות, סריאציה, תיארוך יחסי ותיארוך רצף, שיטות אנליטיות לבדיקת קראמיקה.
ראשית הקראמיקה במזרח התיכון, ראשית הקראמיקה בא"י, התרבות הירמוכית. 
תרבות "יריחו IX" ותרבות ואדי רבה.
תרבות ואדי רבה (המשך), שלבים "פרוטו ע'סוליים", תרבות קטיף.
התקופה הכאלקוליתית: התרבות הע'סולית וגרסאותיה בחבלי הארץ השונים.
תרבויות הגולן והחולה. המעבר לתקופת הברונזה הקדומה. 
תקופת הברונזה הקדומה I.
תקופת הברונזה הקדומה I (המשך), הממצא המצרי בארץ.
תקופת הברונזה הקדומה II-III.
תקופת הברונזה הביניימית.
תקופת הברונזה התיכונה.
סיכומים וחזרות.

06713203:    תרגיל סקר ומבוא לארכיאולוגיה מרחבית
ד"ר רפי גרינברג, וד"ר שלמה בונימיביץ

בשיעור זה שלוש חטיבות: 
א) יסודות תיאורטיים ומתודיים של סקר ארכיאולוגי (בכיתה)
	* סקירה היסטורית: תולדות הסקרים בארץ ישראל וחשיבותם לקידום המחקר הארכיאולוגי.
	* התשתית לסקר א: מפות ותצלומי אויר; לימוד הרקע הפיסי של איזור הסקר.
	* התשתית לסקר ב: מתודולוגיה – קביעת שיטת הסקר.
ב) תיכנון וביצוע סקר ארכיאולוגי (בספרייה ובשטח)
	* לימוד האיזור הנסקר (מפות ותצלומי אויר)
	* תיכנון שיטות סקר
	* ביצוע סקרים ע"פ התיכנון
	* דיווח על הכנת הסקר וכתיבת תיאורי אתרים
ג) יישומי הסקר ומבוא לארכיאולוגיה מרחבית (בכיתה)
* עקרונות הניתוח המרחבי
	* ארכיאולוגיה של הנוף 

התלמידים יחוייבו בהשתתפות מלאה בסקרים ובהגשת עבודות במהלך הסמסטר ובסיומו.

  06711218 :    טיפולוגיה של כלי חרס א'
מן התקופה הנאוליתית ועד תקופת הברונזה הביניימית
ד"ר רפי גרינברג

שיעור זה נועד להקנות לתלמיד את יסודות המחקר הקיראמי, ויכולת הבחנה בסיסית בין תקופות שונות, על סמך ניתוח הצורה, הטכניקה והסיגנון של כלי החרס. 
* מהו כלי חרס? סדר הפעולות של הקדר. לשם מה לומדים קיראמיקה?
* שיטות למיון כלי חרס: טיפולוגיה וסריאציה; הגדרת חלקי כלי החרס; האיור הקיראמי.
* התרבות הירמוכית, תרבות יריחו IX  
*  תרבות ואדי רבה וספיחיה
* התרבות הע'סולית לגרסאותיה
* תרבויות כלקוליתיות צפוניות, והמעבר לתקופת הבה"ק
* תקופת הב"ק 1א וקיראמיקה משוכבת של הב"ק 1ב
* קיראמיקה מקברי הב"ק 1ב; הקרמיקה המצרית בא"י
* תקופת הב"ק 2
* תקופת הב"ק 3
* תקופת הברונזה הביניימית 
* המעבר לתקופת הברונזה התיכונה

 06712220:      טיפולוגיה של כלי חרס ב':
מתקופת הברונזה התיכונה ועד סוף תקופת הברזל
ד"ר רפי גרינברג

שיעור זה מהווה המשך לשיעור "טיפולוגיה של כלי חרס א", ובו ילמדו הצורות השכיחות של כלי החרס במהלך האלף השני ומחצית האלף הראשון לפסה"נ. 

* תקופת הב"ת 2א: ייצור מקומי וקשרים עם הלבאנט
* תקופת הב"ת 2ב: תור הזהב של התרבות הכנענית
* יבוא קיפרי בתקופת הברונזה התיכונה ובמעבר לתקופת הברונזה המאוחרת
* קיראמיקה מקומית בתקופת הברונזה המאוחרת
* קיראמיקת יבוא בתקופת הברונזה המאוחרת
* תקופת הברזל 1 – המשכיות ושינוי באיזור ההר ובעמקים הפנימיים
* תקופת הברזל 1 – הקיראמיקה של ערי החוף
* תקופת הברזל 2א: הקראמיקה של המאות 10–9 לפסה"נ.
* תקופת הברזל 2ב: הקיראמיקה של ישראל (מאה 8)
* תקופת הברזל 2ב: הקיראמיקה של יהודה (מאות 8–6)

       06712616:   ירושלים של מטה
הארכיאולוגיה של ירושלים וסביבותיה, 3000 עד 500 לפסה"נ
(שיעור בחירה לתלמידי שנים ב'–ג')
ד"ר רפי גרינברג

סקירה פנוראמית של הארכיאולוגיה של ירושלים רבתי, מראשית יישובה ועד לאחר חורבנה בידי הבבלים. לצד ההכרות עם הממצאים העשירים והמגוונים מן החפירות בעיר עצמה, ייבחן תפקידה המשתנה של ירושלים במערכת המדינית והכלכלית של ארץ ישראל, תוך התייחסות לסוגיות היסטוריות נבחרות. 
·	מצ'רלס ווארן ועד הווקף: קיצור תולדות המחקר הארכיאולוגי בירושלים
·	התחלות: הסביבה הטבעית וראשית ההתיישבות בירושלים
·	עירו של מלכיצדק: ירושלים בתקופת הברונזה התיכונה
·	הפריפריה הכפרית של ירושלים בתקופת הברונזה הביניימית והתיכונה
·	יבוס: העיר שכבש דוד?
·	בין ממצא למיתוס: ירושלים והממלכה המאוחדת
·	מערכות המים של ירושלים
·	עיר דוד, הר הבית והגבעה המערבית בימי מלכי יהודה
·	בתי הקברות של ירושלים המקראית
·	ההתיישבות החקלאית סביב ירושלים 
·	רמת רחל ואתרי מנהל אחרים סביב ירושלים
·	חורבן ירושלים בשנת 587/6 לפסה"נ
·	איכה ישבה בדד: עדויות ליישוב לאחר החורבן

  06712707:   סמינר: הכפר הארצישראלי
(שנים ב'- ג')
ד"ר רפי גרינברג

על פי התפיסה המקובלת, מהווה הכפר החקלאי—מאז הולדתו בתקופה הניאוליתית—אחד מאבני היסוד של היישוב בארץ ישראל. אך האם זה באמת אותו הכפר, או שמא זהו ביטוי מרובה-פנים של צרכים, צורות אירגון, ויחסי גומלין משתנים לאורך ההיסטוריה? בסמינר זה נבחן את היסודות הפיסיים של הקיום הכפרי, ובאמצעות מקרי מבחן ארכיאולוגיים ננסה לשחזר את הכלכלה הכפרית, ואת הדרכים שבה השתלב הקיום הכפרי בהקשרים חברתיים ופוליטיים משתנים, בעיקר במהלך תקופות הברונזה והברזל. נבחן את הדרכים שבהם משמשות אנלוגיות אתנוגרפיות ואתנוארכיאולוגיות ככלי חיוני—אם גם בעייתי—ללימוד העבר. נלמד על היחס ההדדי בין "המסורת הקטנה" של חיי היומיום, ל"מסורת הגדולה" המזינה מערכות תרבותיות ופוליטיות רחבות היקף.

06714254:   סדנת תלמידי מחקר
                       (שיעור חובה לתלמידי מחקר משנה ב' ומעלה)
ד"ר רפי גרינברג וד"ר דוד אילן

הסדנה נועדה לקדם את עבודתם של תלמידי המחקר באמצעות דיון פתוח בבעיות העולות במהלך עבודתם. בסדנה יציגו תלמידי המחקר בעיות נבחרות או פרקים נבחרים מתוך עבודתם, ויוכלו להנות ממשוב של תלמידים ושל מורים. כמו-כן, נתרגל כתיבת הצעות מחקר ובקשות למלגות, תוך דגש על כתיבה ממוקדת ואפקטיבית בעברית ובאנגלית. פגישות הסדנה יתקיימו אחת לשבועיים, לאורך כל

          

 06711701 :     יסודות הגיאוארכיאולוגיה

פרופ' אהרן הורוביץ

הקורס עוסק בגיאוארכיאולוגיה כבסיס להבנת תהליכי יישוב, הרס אתרים וחפירתם, ויחסי אתר - סביבה. במסגרת זו יידונו: מבנה היקום, היווצרותו וגילו; מבנה כדור הארץ, רעידות אדמה; גיאוטקטוניקה, התפתחות כדור הארץ. אקלים גלובלי ושינוייו, השלכות למזרח הקרוב. נופים גלציאליים, פריגלציאליים, ממוזגים, ים תיכוניים, סובטרופיים, טרופיים. גיל יחסי ומחלט; רדיואקטיביות; פאליאומגנטיזם. איזוטופים יציבים: טמפרטורות, מליחות, גשם, הידרולוגיה. סטרטיגרפיה, מאובנים וסביבה, פאליאואקולוגיה, קלימטוסטרטיגרפיה, אקוסטרטיגרפיה. אבולוציה, פאליאונטולוגיה (גם של האדם), פלינולוגיה. תהליכים וסלעים סדימנטריים; סלעים מגמטיים, וולקניזם, פלוטוניזם; גיאולוגיה סטרוקטורלית, סלעים מטמורפיים. גיאומורפולוגיה: ארוזיה ונופים; טרסות. קרקעות, פאליאוסולים, לס, דיונות, קרומים )קלקריט ודומיו(. היסטוריה גיאולוגית של ישראל. כיום: בסיס לניתוח סביבות העבר; הרביעון: סטרטיגרפיה, פאליאוקלימטולוגיה. סביבה ואדם בישראל: התיישבות ונדידה כפונקציה של סביבות מתחלפות, אקלים, מערך גשמים ומשטר ארוזיה. מים ומזון: אספקה ושימור בסביבה ים-תיכונית. גיאולוגיה כלכלית: מינרלים וסביבות יצירתם; בצרים; חמרי בנין וייצור כלים; מקורות אנרגיה; אבני חן.

                          06714024:       אתרים וסובב
                                                   סמינר לתלמידים לתואר "מוסמך"
פרופ' אהרן הורוביץ

במסגרת הסמינריון תוצגנה לסטודנטים שיטות עבודה ומחקר התורמות לליבון והבנת הקשר שבין האדם והסובב הטבעי. הסטודנט יידרש לעבד נושא, אם לפי עניינו האישי ואם לפי הנחיה, אשר יציג את מכלול היחסים שבין אתר (או קבוצת אתרים) לסביבתו. הנושא יכול לכלול אתר בתקופה מסוימת או לאורך כמה תקופות, סדרת אתרים בתקופה מסוימת או בחבל ארץ מסוים, ובחירתו תהיה גמישה, לפי נטייה אישית של התלמיד. במקרים בהם לא נעשה מחקר מספיק בנושא הנבחר, יתבקש הסטודנט להגיש את עבודתו כהצעת מחקר, להשלמת החסר. במרוצת הסמינריון יקבל כל סטודנט הדרכה אישית (Tutorial).

           

   06713603 :        ארכיאולוגיה של הנוודות
ד"ר מרדכי היימן

הגדרות 
חקר הנוודות במסגרת חקר חברות; טיפוסי נוודות; דפוסי נוודות בלבנט; ה"ארכיאולוגיה של האתר", אתנוארכיאולוגיה וחקר הנוודות על פי שרידיה.

זיהוי הנוודות בממצא הארכיאולוגי 
מקורות היסטוריים ואפיגראפיים; מקורות ארכיאולוגיים; זיהוי זיקה ליושבי קבע.

3. המדרג היישובי 
קריטריונים להגדרת: יישובי קבע, יישובי בת, יישובי ארעי, אתרים עונתיים,
מאהלים, אתרי חניה.

4. זיהוי כלכלת הנוודים 
מכלאות צאן; חקלאות עונתית; מערכת הקיום בספר הלכה למעשה - מבחן ההתפרסות במרחב.

5. גידול צאן בנגב ובסיני באלף ה4- וה3- לפנה"ס 
מכלאות וגודלי עדרים, פוטנציאל המרעה באזורי התפוצה; הניתן להתקיים על גידול צאן במדבר?

6. גידול צאן בנגב ובספר המדבר - האלף ה1- לפנה"ס 
דגם היישוב בספר; מכלאות, גודלי עדרים ופוטנציאל המרעה באזורי התפוצה. 

7. המדינה והספר – התקופה הנבטית
יישובי קבע ואתרי חניה בנגב, בצפון סיני, בדרום סיני ובדרום ירדן.

8. המדינה והספר - התקופה הרומית 
סקירת הממצאים בנגב, בסיני ובדרום ירדן; לבעיית הנוודים והלימס.

9. המדינה והספר - התקופות הביזנטית 
ההתיישבות החקלאית בספר; נוודים ויושבי קבע בנגב.

10. המדינה והספר  - התקופה האומאית
חקלאות ספר המדבר; אתרי הנוודים בנגב ובסיני; יחסי גומלין נוודים ויושבי קבע בספר.

11. הארכיאולוגיה של הבדוים במדבריות דרום הלבנט 
תיעוד שרידי מאהלי בדווים בני זמננו; מדרג יישובי בדווי במעבר מנוודות להתיישבות (מאהלים, צריפים, בתים); כלכלה, חברה ויחסי נוודים מדינה. 

12. שיעור סיכום
יחסי חברה מדינה וסביבה - דינמיקה  של צמיחה וקריסה יישובית בספר. 

                           06712070 :           דרום הלבנט באלף ה3-4 לפנה"ס
          ד"ר מרדכי היימן

1. פסיפס של תרבויות
 זיהוי, הגדרות, התפתחות המחקר.

2. תרבויות סוף האלף ה4- וראשית האלף ה3- לפנה"ס
העדויות לתקופה הכלקוליתית באזורי המדבר, תרבות הנוואמיס בדרום סיני, אתרי בקעת עובדה, הנוכחות המצרית בצפון סיני ובצפון הנגב.

3. תרבות ה-"EBII" - התפרוסת היישובית
ערד ובנותיה, אתרי הר הנגב, אתרי דרום סיני. 

4. תרבות ה-"EBII" - ארכיטקטורה ויישוב
טיפוסי יישובים במדבר, אתרי קבע ואתרי ארעי, שדות רגמים.

5. תרבות ה-"EBII" המכלול הקירמי והליתי
הממצא בערד, דרום סיני כמרכז ייצור קרמי, מכלול כלי הצור, מרכזי ייצור של מגרדים בנגב ובדרום ירדן.

6. תרבות ה-"EBII" - דגם היישוב
חברה כלכלה וזיקה לסביבה המדברית; חברה כלכלה וזיקה לערד.

7. תרבות ה-"EBII" - כרונולוגיה
מגוון הגישות לכרונולוגיה והצעות התיארוך השונות.

8. תרבות ה-"EBIV"  - יישובים מרכזיים
לתולדות התקופה בלבנט, הר ירוחם, עין זיק, באר רסיסים ועוד.

9. תרבות ה-"EBIV" – אתרי ארעי 
אתרי הר הנגב, צפון סיני וים המלח הירדני.

10. תרבות ה-"EBIV" - כלכלה
סחר ועיבוד מטילי נחושת, מרעה וחקלאות.

11. תרבות ה-"EBIV"  קרמיקה וכרונולוגיה 
מכלולי קרמיקה בנגב ובדרום הלבנט ותיארוכם. 

12.  דגם היישוב  
להיווצרות מערכת יישובית בלב המדבר.

              06711045 :    מצריים הפרעונית בימי יציאת מצריים  (מבוא לתרבות מצריים)
                                     קורס פנורמי
ד"ר רפאל ונטורה

מבוא כללי לתרבות המצרית הקדומה כפי שזו מצטיירת בימי תפארתה, התקופה הרעמססית.
גילויי התרבות יידונו מהיבטים שונים ברמה של הכרה בסיסית. הארץ, השכנים, המלך, האלים, דת ופולחן, פולחן המתים, קברים פרטיים ומלכותיים, הכתב, צבא וכיבושים, חיי יום-יום, עקרונות האמנות, נקודות ציון בתולדות התקופה.

                         06712063:     תולדות מצרים הפרעונית בתקופה הרעמססית
                           ד"ר רפאל ונטורה

שושלות 19-20. דיון מפורט על מאורעות התקופה (משפחת המלוכה ומעמד המלך, כרונולוגיה, מינהל, בניה מונומנטלית, צבא ומלחמות, בעיית יציאת מצרים, יחסי מצרים עם שכנותיה, אנשי שם בולטים, 
ספרות ואמנות של התקופה, בניית קברי הפרעונים, המומיות המלכותיות, סקנדלים ושביתות וכד')

                        06712711:       אמנות אל-עמרנה ותות-ענח-אמון
                                                      סמינריון BA

ד"ר רפאל ונטורה

תקופת אל-עמרנה במצרים היא תקופה מיוחדת מהיבטים שונים. בעקבות מהפיכה דתית וחברתית, חלו שינויים מרחיקי לכת גם במאנות הפלסטית. בסמינריון נעמוד מקרוב על מהות השינויים האלה, הקשר בינם לבין תפיסת הדת והמלוכה על ידי אחנאתון. סיומה של התקופה היה פתאומי. הריאקציה מימי תותענחאמון לא הצליחה לבטל את הישגי האמנות העמרנית. קברו של תותענחאמון, שהתגלה בשלמותו, הניב יצירות אמנות רבות שמאפשרות מחקר שיטתי של האמנות הפוסט-עמרנית.

06712708 :      הארכיאולוגיה של סוריה באלף הראשון לפני הספירה (סמינר בוגר)
פרופ' בנימין זאס

הסמינר יתעמק באינטראקציה הניאו-חיתית – ארמית – אשורית בסוריה במחצית הראשונה של האלף הראשון. האופי המונומנטלי של הממצאים בסוריה, וריבוי התיעוד הכתוב, הביאו לכך שבאופן מסורתי לא התמקד מחקר תקופת הברזל בארץ זו בהיבטים הארכיאולוגיים היבשים יותר – סטרטיגרפיה, כרונולוגיה קרמית, והתמונה היישובית העולה מסקר ארכיאולוגי. מצב זה החל להשתנות לפני כעשרים שנה, ותוצאות ראשונות של המחקרים החדשים יוצאות עתה לאור בקצב ניכר. פירסומים – בעיקר מחמש השנים האחרונות – מאירים את סוריה של האלף הראשון באור חדש. הסמינר יעסוק בחידושים אלו, ובד בבד גם בתגליות החדשות של מבנים מונומנטליים, אומנות מונומנטלית וכתובות, ובהקשריהם הארכיאולוגיים.
תנאי קבלה: עמידה בדרישות הקורס "מבוא לארכיאולוגיה של א"י".
06712060 :     מפלשת לקיליקיה: כתובות מלכותיות מתקופת הברזל והקשרן הארכיאולוגי                         (שיעור לשנים ב–ג)
פרופ' בנימין זאס

השיעור יתמקד בכתובות ארמיות ופניקיות, בעיקר מלבנון ומסוריה. נעקוב אחר כתובות אלה במאות התשיעית והשמינית ועל היעלמותן במאה השביעית עם הכיבוש האשורי של רוב המדינות העצמאיות בלבנט. לצד תוכנן של הכתובות נעמוד גם על ההקשרים הארכיאולוגיים שבהם הן התגלו, ועל מהות המונומנטים שעליהם הן חקוקות.
תנאי קבלה: עמידה בדרישות הקורס "כתובות עבריות מתקופת בית ראשון".

 06714268:       הארכיאולוגיה של דרום ערב באלפים השני והראשון לפני הספירה (סמינר מוסמך) 
פרופ' בנימין זאס
שלא כמבצעי תיעוד של כתובות אבן, אשר חוקרים מן המערב החלו בהם בתימן כבר במאה ה19-, חפירות ארכיאולוגיות הן תופעה חדשה יחסית בדרום ערב, במיוחד ריבוי חפירות בו-זמניות המתבצעות בידי משלחות שונות. כך קרה שבעשור האחרון גדל במידה ניכרת הידע על דרום ערב במחצית הראשונה של האלף הראשון לפני הספירה, ומידע חדש כמעט לגמרי הצטבר על תרבות תקופת הברונזה של האלף השני.
הסמינר יעסוק בתרבויות תקופת הברונזה בדרום ערב, ובמיוחד בתרבות צֻבַּיְר שבאזור החוף. אחר כך נעבור לתגליות החדשות של אתרים ומונומנטים של ממלכת שבא, קודמותיה ויורשותיה, מן האלף הראשון. נבדוק גם את הכרונולוגיה המוחלטת שלהם ואת קשריהם לארץ ישראל ולמסופוטמיה. פגישה אחת של הסמינר תיוחד למלכת שבא ולביקורה אצל שלמה המלך.
תנאי קבלה: עמידה בדרישות הקורס "מבוא לארכיאולוגיה של א"י".
 06712037:        הפירמידות (פרוסמינר)
פרופ' בנימין זאס

נסקור את בנייתם של מונומנטים אלו במצרים ואת קבורת המלכים ובני משפחותיהם, למן הראשון שבהם, פירמידת המדרגות של ג'וסר, עבור בפירמידות הגדולות של גיזה ובנות דמותן הצנועות יותר מסוף הממלכה הקדומה, ועד שירת הברבור של מבני קבורה מלכותיים אלו בראשית האלף השני לפני הספירה. באמצעות נושא הפירמידות נתחיל לפתח מיומנות בקריאה, כתיבה ודיבור אקדמיים.

06712297:      כתובות עבריות מימי בית ראשון (שיעור לשנים ב–ג)
פרופ' בנימין זאס

נעסוק בכתובות מלוח גזר ומצבת מישע, דרך חרסי שומרון, ועד מכתבי ערד ולכיש. לפני שניגש לכתובות עצמן נלמד על ראשית הכתיבה האלפביתית ועל התפתחותה באלף השני ובאלף הראשון לפני הספירה.
תנאי קבלה: עמידה בדרישות הקורס "מבוא לארכיאולוגיה של א"י".

06712597:      תולדות המחקר הארכיאולוגי של ארץ ישראל (שיעור לשנים א–ג)
פרופ' בנימין זאס
נסקור את מחקר הקדמוניות מראשיתו: הרנסאנס והתעוררות העניין בתרבויות הקלסיות, חפירות פומפיי והרקולנום, מסע נפוליון למצרים ותוצאותיו המחקריות, שמפוליון ואבן רוזטה, רולינסון וכתובת ביסוטון, החפירות הראשונות במסופוטמיה, שלימן וחפירותיו בטרויה.
מכאן נעבור לראשית חקר הארץ הקדושה במאה התשע עשרה – האישים, מוסדות המחקר שהוקמו, כתבי העת שהחלו להופיע, מוזיאונים אליהם הועבר חומר מחפירות בארץ. נעקוב אחר מה שהתחדש בתחומים אלה מאז ועד היום.
נעסוק בייסודה של מחלקת העתיקות בראשית המנדט הבריטי ובגילגוליה עד רשויות העתיקות של ישראל, ירדן והאוטונומיה הפלסטינאית, וכן בחוקי העתיקות.
מכאן נגיע לסקירת 113 שנות חפירות ארכיאולוגיות בארץ ישראל, למן חפירתו החלוצית של סיר ויליאם מתיו פלינדרס פיטרי בתל אל-חסי ב1890-, עבור בחפירות מימי התורכים והמנדט, ועד החפירות בשנים 2000–2001. לא נדון בחפירות עצמן ובתוצאותיהן; שיעורים אחרים עוסקים בכך. אנו נתמקד בסיפור שמאחורי הסיפור.

                   06712390+06712392:       חיתית למתחילים 

פרופ' איתמר זינגר

חיתית היא שפה הודו-אירופאית שהיתה שגורה בפי תושבי מרכז אנטוליה (תורכיה) באלף השני לפני הספירה. היא נכתבה בכתב היתדות על גבי לוחות חימר, אשר נתגלו באלפיהם בחתושה, בירת האימפריה החיתית, ובאתרים אחרים. במבוא יילמד הכתב עד ליכולת קריאה בסיסית, וכן יסודות הדקדוק החיתי. דוגמאות הקריאה לקוחות מתוך הטקסטים המקוריים, כגון, החוק החיתי, טקסטים היסטוריים, דתיים ומיתולוגיים.

06714269 :      סמינר מ.א.: מערב אנטוליה בין חתים ומיקנים
פרופ' איתמר זינגר

מערב אנטוליה היתה אזור ספר מובהק שהפריד בין שני מוקדי כוח עיקריים - חתי במרכז אנטוליה ואחיווה (האכאים/המיקנים) ביוון ואייה. השליטה באזורים נרחבים אלה עברה מיד ליד במהלך האלף השני לפני הספירה, ולקראת סוף התקופה שתי המעצמות גם יחד איבדו את יכולתן לשלוט בהם באופן יעיל. מכאן יצאו חלק מהקבוצות האתניות המוכרות בשם "גויי-הים" ותרמו להתמוטטותן של האימפריות הגדולות. תולדות האזור מתועדים בעיקר בטקסטים החתיים מחתושה ובנתונים הארכיאולוגיים ממערב אנטוליה עצמה. הסמינר יעסוק בניתוח עדכני של מקורות אלו.

           06712712 :      סמינר ב.א.  : נושאים נבחרים בספרות המזרח הקדום 
מרצה יפורסם

הסמינר יעסוק בניתוח סוגות שונות בספרות המסופוטמית ובספרות החתית: מיתוסים, תאורי פסטיבלים, ריטואלים, הוראות, טקסטים הסטוריים, ועוד. הקורס מיועד לתלמידים בעלי ידע בסיסי באכדית או בחתית.

             06711047 :   מהלבירינט למלחמת טרויה: מבוא לתרבות אגאית בתקופת הברונזה
מר אסף יסעור-לנדאו

השיעור יסקור את התפתחות תרבויות תקופת הברונזה ביוון היבשתית, בכרתים ובאיים הקיקלדים מהתקופה הניאוליתית ועד המאה ה- 12 לפנה"ס. נושאי השעור:
כרתים והתרבות המינואית:
התקופה הקדם-ארמונית בכרתים (EN עדMMIB ): מראשית ההתיישבות עד צמיחת הארמונות
הארמונות הקדומים בכרתים (MMIB עד MMIII), מקדשי פסגה, A LINEAR והירוגליפים
הארמונות מאוחרים בכרתים (MMIII עד LMIB): ארכיטקטורה ותפקוד 
דת ומגדר בתרבות המינואית
התלסוקרטיה המינואית, כפתיו ואומנים מינואים במצרים ובלבנט
תרה/סנטוריני, התפרצות הר הגעש וסוף ה- LMIA עד הכיבוש המיקני (LMII)
יוון היבשתית והתרבות המיקנית:
תקופת הברונזה הקדומה (EH): לרנה, ביצורים וה- KORRIDORHAUS
תקופת הברונזה התיכונה (MH) וראשית הברונזה המאוחרת (LHI): קברי הפיר וצמיחת המדינה המיקנית
התרבות המיקנית בשיאה (LHIII): ארמונות וקברים מונומנטליים
ארכיונים, B LINEAR ומנהל מיקני
נפילת הארמונות והתקופה הבתר-ארמונית (LHIIIC)
מלחמת טרויה

דרישות מקדימות: אין
דרישות לימודיות: מבחן
פתוח לתלמידים מחוץ לחוג 

06712068 :       דת ומיתולוגיה מינואית ומיקנית
מר אסף יסעור-לנדאו

מקורות בלינאר B, ציורי פרסקו, צלמיות, טבעות זהב ואתרי פולחן רבים חוברים ביחד לתמונה עשירה של  התפתחות הדת האגאית הקדומה, הורתה של הדת היוונית. בין הנושאים שיידונו:
קורבנות אדם, פולחנות אורגיאסטיים, ופולחנות של משבר (crisis cults) בעולם המינואי
אתרי טבע (מערות, פסגות, מעיינות) כמוקדי פולחן
"אם ההרים" המינואית והשפעה של המזרח הקדום על פולחנות במקדשי פסגה מינואים
שאלות של מגדר וכוח בממסד הפולחני המיקני 
כוחות כתוניים והשאול המיקני
שוני רגיונלי בפנתיאונים: קנוסוס, פילוס ותבי
 האם יש המשכיות בדת בין תקופת הברונזה לתקופה הגיאומטרית?
דרישות מקדימות: מבוא לתרבות אגאית קדם קלאסית או מבוא לתולדות המזרח הקדום
דרישות לימודיות: מבחן

06712062 :      ביטויים של תוקפנות וקונפליקט בחברה האגאית הקדומה

מר אסף יסעור-לנדאו

תוקפנות, אם בביטויים סמליים ואם בצורה של שימוש בכוח צבאי שמשה כל י בידי האליטות האגאיות לפחות החל מתקופת הברונזה הקדומה. משתנים של מורכבות חברתית, לחץ חיצוני, ואמצעים טכנולוגיים קבעו ביחד את האסטרטגיה של האליטות לביטויים של תוקפנות מחד והתגוננות מפני תוקפנות מאידך. בין מקרי המבחן שיידונו בשעור:
קולוניזציה, תחרות ופגיונות בקיקלדים בתקופת הברונזה הקדומה
מדוע מופיעים מגדלים דמויי פרסה באגן המזרחי של הים התיכון בברונזה הקדומה II (EHII)? 
ביטויים של תחרות וקונפליקט לא צבאי בחברה המינואית
המיתוס של המינואים כעם שוחר שלום והכיבוש המיקני של כרתים
צמיחת המלוכה המיקנית ואידיאולוגיה של לוחמים בקברי הפיר
טקטיקות של מצור ולוחמה בשטח פתוח בעולם המיקני
"מאזן האימה" בארגוליד של ה- LHIIIB 
היבטים אידיאולוגיים ואדמיניסטרטיביים של אירגון הצבא והצי המיקני
דרישות מקדימות:  מבוא לתרבות אגאית קדם קלאסית
דרישות לימודיות:  מבחן

   06712065 :     כתיבה וארכיונים באזור האגאי בתקופת הברונזה

מר אסף יסעור-לנדאו, ופרופ' מרגלית פינקלברג

 השיעור יעסוק בהיבטים ארכיאולוגיים ואפיגרפיים  של הכתבים ושיטות המנהל בלא כתב שנפוצו באזור האגאי בתקופת הברונזה. בין הנושאים שיידונו:
ארכיונים בטרם כתיבה: מנהל של טביעות חותם בלרנה ב- EH II
 צמיחת הארמונות הקדומים בכרתים וארכיונים ארמוניים ראשונים של טביעות ולוחות
הכתב ההירוגליפי המינואי  
לינאר A : שימושים ונסיונות פענוח
הכיבוש הבירוקרטי: לינאר B והופעת המיקנים בקנוסוס ב- LMII
לינאר B: פענוח הכתב 
ארכיונים מיקניים: גילוי הארכיונים, השימוש בכתב, גיוון בצורות לוחות, סדרות
הכלכלה המיקנית הארמונית על פי הלוחות
החברה המיקנית על פי הלוחות

דרישות מקדימות:  מבוא לתרבות אגאית בתקופת הברונזה או שיעור מתקדם בתחום האגאי
דרישות לימודיות:  מבחן
פתוח לתלמידים מחוץ לחוג, אם עונים לדרישות המקדימות

            06712071 :       סדנה: קרמיקה מיובאת בתקופת הברונזה המאוחרת
 
מר אסף יסעור-לנדאו

השיעור יעסוק בהיבטים השונים של זיהוי, עיבוד, הבנה ופירסום של קיראמיקה מיובאת מתקופת הברונזה המאוחרת בארץ ישראל. השיעור יתבצע במתכונת של למידה פעילה, תוך התנסות בלתי אמצעית בלימוד מכלולים המכילים קיראמיקה מיובאת. 
בין הנושאים שיבחנו בשיעור:
זיהוי של קירמיקה מיקנית ומינואית לשלביהן השונים
טכניקות ציור וצילום של קיראמיקה מיובאת
הבנת דגמי תפוצה ומסחר בקיראמיקה בתקופת הברונזה המאוחרת

דרישות מקדימות: טיפולוגיה של כלי חרס א'
דרישות לימודיות: מבחן

06712713 :      סמינר ב.א: מורכבות חברתית בתקופת הברונזה הקדומה באנטוליה וסוריה.

פרופ' ז'אק יקר

הסמינר מיועד לתלמידי ב.א. בשנים ב,ו-ג, הלומדים במסלול ארכיאולוגיה של ארץ ישראל ו/או מסלול תרבויות. תלמידי ב.א. כללי יכולים להשתתף בסמינר.
בין הנושאים שידונו בסמינר:
שחזורים טנטיביים של מבנה החברה בקהילות כפריות ועירוניות באזורים שונים של אנטוליה (מערב, מרכז, מזרח ודרום מזרח)
ניתוח המודל של המבנה החברתי של ממלכת אבלה בסוריה.
השתקפות של חברה מדורגת במנהגי קבורה, ארכיטקטורה וממצאים קטנים בתקופה הנדונה.
שינויים במבנה החברתי כתוצאה של התארגנות פוליטית ו/או כלכלית במהלך תקופת הברונזה הקדומה
רמת הטכנולוגיה המטלורגית בתקופה הנדונה.

          06711031 :      מבוא לתרבות אנטוליה: התקופה החיתית

פרופ' ז'אק יקר

השיעור מיועד לתמידי ב.א. (מכל השנים) ולתלמידי מ.א. השיעור כולל את הנושאים הבאים :
ארץ חתי לפני הקמת הממלכה החיתית  (1700-2000 לפנה"ס - תקופת הנסיכויות).
אופיין של מושבות הסוחרים האשוריים באנטוליה.
מבוא גיאוגרפי -מדיני והיסטורי של התקופה החיתית.
מאפייני התרבות החיתית (1200-1700 לפנה"ס)
אתרים מרכזיים בארץ חתי.
מבנה החברה והשלטון החיתית.
אזורי פריפריה של ארץ חתי הכוללים את עמק הפרת, מישור קיליקיה, אזור העמוק, הרי הים השחור והאזור האגאי.
המינואים והמיקנים בחוף האגאי של אנטוליה.
במהלך הקורס יופנו התלמידים לקריאה בפרקים נבחרים מהרשימה הביבליוגרפית הבאה:

Bibliography: 
Akurgal, E. 1962. The Art of the Hittites. London.
Biblical Archaeologist.1989. Volume 52/2-3(June/September) .
Bittel, K. 1970. Hattusha, The Capital of the Hittites. New York.
Bryce ,T. 1998. The Kingdom of the Hittites. Oxford.
Gurney, O.R.  1990. The Hittites. London:Penguin Books.
Hawkins, D.  1996. "The Hittites and their Empire", Royal Cities of the Biblical World". Bible Lands Museum, Jerusalem:69-79.
Macqueen, J.G.  1986. The Hittites and Their Contemporaries in Asia Minor. London.
Mellaart, J. 1978. The Archaeology of Ancient Turkey. London.
Orlin, L.I. 1970. Assyrian Colonies in Cappadocia.  The Hague.
Vieyra, M. 1955.  Hittite Art.  London.
Yakar, J. 1996. “Hattusa-Bogazkoy: Aspects of Hittite Architecture”,  Royal Cities of the Biblical World. Bible Lands Museum,  Jerusalem:53-68.

            06711015 :      פרהיסטוריה של אנטוליה וסורו-מסופוטמיה
פרופ' ז'אק יקר

השיעור מיועד לתלמידי ב.א. (כל השנים) ותלמידי מ.א. מטרת השיעור היא להכיר את התרבות הניאוליתית והכלקוליתית של אנטוליה, צפון מסופוטמיה וסוריה בין השנים 4000-8000 לפנה"ס.
השיעור יכלול את הנושאים הבאים :
 אנטוליה : מבוא גיאוגרפי ותולדות המחקר. המעבר מהתקופה האפיפליאוליתית לתקופה הניאוליתית הקדם-קרמית.
התקופה הניאוליתית הקדם -קרמית במרכז ובדרום מזרח אנטוליה.
התקופה הניאוליתית הקדם - קרמית בצפון מסופוטמיה וסוריה.
התקופה הניאוליתית במרכז אנטוליה.
התקופה הניאוליתית במסופוטמיה ובצפון בסוריה.
התקופה הכלכוליתית הקדומה במרכז אנטוליה.
התקופה הכלכוליתית הקדומה בצפון מסופוטמיה ובצפון סוריה.
מודלים של מבנה חברתי בתקופה הניאוליתית והכלכוליתית במזרח הקדום.

במהלך הקורס יופנו התלמידים לקריאה בפרקים נבחרים מהרשימה הביבליוגרפית הבאה:

Akkermans, P.M.M.G.1993  Villages in the Steppe. Late Neolithic Settlement and Subsistence in the Balikh Valley, Northern Syria. International Monographs in Prehistory. Archaeological Series 5.
Mellaart, J. 1975.The Neolithic of the Near East. London.
Singh, P.  1991. The Neolithic Origins. Delhi. 
Watson, P.J. 1983. The Halafian Culture:A Review and Synthesis. In:Young, T.C. et al. eds., The Hilly Flank and beyond. Studies in Ancient Oriental Civilization 36. Chicago:231-250.
Yakar, J. 1993. The Ethnicity of the Halaf Culture West of the Balikh River. In: Mellink, M.J. et al. eds., Aspects of Art and Iconography: Anatolia and Its Neighbours. Ankara:663-669-.
Yakar, J. 1994.  Prehistoric Anatolia. The Neolithic Transformation and the Early Chalcolithic Period. Tel Aviv: Tel Aviv University: Monograph Series of the Institute of Archaeology, No. 9.
Yakar, J.  1994. Prehistoric Anatolia. The Neolithic Transformation and the Early Chalcolithic Period. Tel Aviv : Monograph Series of the Institute of  Archaeology, Tel Aviv University. No.9A.
Yoffee, N. and Clark, J.J. 1993. Early Stages in the Evolution of Mesopotamian Civilization-Soviet Excavations in Northern Iraq. Tucson & London.

                06712069 :  אנטוליה בתקופת הברזל - פריגיה, אוררטו והממלכות הניאו- חיתיות                                                  
פרופ' ז'אק יקר

השיעור מיועד לתלמידי ב.א. ומ.א. מכל השנים . מטרת השיעור להכיר את הישויות הפוליטיות של אנטוליה אחרי פירוקה של הממלכה החיתית.

מבוא גיאוגרפי והיסטורי.
הארכיאולוגיה של תקופת הברזל.
הממלכות הניאו-חיתיות באנטוליה ובצפון סוריה.
פריגיה: ההיסטוריה ומאפייני התרבות הפריגית.
תרבות לידיה.
תרבות ליקיה 
ממלכת אוררטו: מבוא היסטורי.
מאפייני תרבות אוררטו: ארכיטקטורה ממלכתית ,ומנהגי קבורה.
אנטוליה בתקופה האחמנית.

במהלך הקורס יופנו התלמידים לקריאה בפרקים נבחרים מהרשימה הביבליוגרפית הבאה:

Bean, G. 1966. Aegean Turkey. London.
Barnett, R.D.  1982. Urartu. Cambridge Ancient History, Volume III, Part 1, Chapter VIII:314-371.
Hawkins,J.D. 1982.  The Neo Hittite States in Syria and Anatolia. Cambridge Ancient History, Volume III, Part I Chapter IX:372-441.
Mellink, M. 1991. The Native Kingdoms of Anatolia:1-The Phrygian Kingdom,  2-The Lydian Kingdom, 3-Lycia, 4-Caria. Cambridge Ancient History, Volume III, Part 2, Chapter 34a:619-666.
Metzger, H. 1969.  Anatolia II. Geneva.
Zimansky, P.E. 1985. Ecology and Empire: The Structure of the Urartian State. Studies in Ancient Oriental Civilization No. 41. Chicago.

                             06711016 :     פרוטו- היסטוריה של אנטוליה, צפון סוריה ומסופוטמיה
פרופ' ז'אק יקר

השיעור מיועד לתלמידי ב.א. ומ.א. מטרת השיעור להכיר את המערך התרבותי והחברתי  באזורים הנדונים טרם הופעת הכתב.

מבוא גיאוגרפי ותולדות המחקר.
מערב אנטוליה בתקופת הברונזה הקדומה.
מרכז אנטוליה בתקופת הברונזה הקדומה.
צפון אנטוליה בתקופת הברונזה הקדומה.
מזרח אנטוליה בתקופת הברונזה הקדומה.
קיליקיה בתקופת הברונזה הקדומה.
דרום מזרח אנטוליה בתקופת הברונזה הקדומה .
צפון מסופוטמיה בתקופת הברונזה הקדומה.
צפון מערב סוריה בתקופת הברונזה הקדומה.

במהלך הקורס יופנו התלמידים לקריאה בפרקים נבחרים מהרשימה הביבליוגרפית הבאה:
Weiss, H. ed., 1986. The Origins of Cities and Dry farming Syria and Mesopotamia in the Third Millennium B.C. Guildford, Conn.
Yakar,J. 1985 The Later Prehistory of Anatolia: The Late Chalcolithic and Early Bronze Age. British Archaeological Reports International. No.268(i-ii)

                                                     06714702 :      ארכאובוטניקה
                                                                                                              ד"ר  נילי  ליפשיץ

הקורס כולל את הנושאים הבאים:

דנדרוארכאולוגיה
המבנה התלת מימדי של העצה כמפתח להגדרת עץ מחפירות.
שחזור נופי הצומח ותנאי המאקרואקלים לפי שרידי עץ מחפירות.
סחר בעץ בעת העתיקה לפי שרידי עץ מחפירות.
שימוש בעץ במבנים עתיקים – מקורות עץ – מקומי ומיובא כמאפיין תקופתי.

דנדרוכרונולוגיה
מקצב פעילות הקמביום ויצירת טבעות שנתיות בעצים.
שחזור שינויי מיקרואקלים לפי טבעות שנתיות בעצים רצנטיים, בעצים 
ממבנים עתיקים ועצים מחפירות ארכאולוגיות.
     
זרעים ופירות
הגדרת פירות וזרעי מאכל על סמך המבנה המורפולוגי.
שחזור התפריט הקדום לפי זרעים ופירות מחפירות.

פלינולוגיה
מיון גרגרי אבקה לפי המבנה המורפולוגי שלהם.
שחזור הנוף הקדום לפי שרידים של גרגרי אבקה ובניית עקומות פלינולוגיות.

                  06712061 :       קמיעות וחותמות – מבוא לחרפושיות מצריות וכנעניות
   מר ניר ללקין

הקורס עוסק בחרפושיות מצריות וכנעניות החל מראשית הופעתן במצרים בסוף ימי הממלכה הקדומה  (בערך 2200 לפנה"ס) ועד לסוף התקופה השושלתית (332 לפנה"ס). באסיה מופיעות החרפושיות לראשונה בראשית האלף השני לפנה"ס  (תחילת שושלת 12) ומעט אח"כ מתחיל ייצור מקומי של חרפושיות והן הופכות לקמע הנפוץ ביותר ולאחד הממצאים השכיחים ביותר בחפירות ארכיאולוגיות. כמו כן הן מהוות את אחד המקורות החשובים ביותר להכרת האמנות של כנען.  במהלך הקורס נסקור את ההתפתחות הטיפולוגית והכרונולוגית של החרפושיות. בין הנושאים:
חומרים ושיטות הכנת החרפושיות.
טיפולוגיה של החרפושיות.
עדויות לשימוש בחרפושיות.
האיקונוגרפיה של החרפושיות.
כיצד מבדילים בין חרפושית מצרית לכנענית.
תיארוך חרפושיות.

                     06711551+0671550 :       מצרית למתחילים - שפת הפרעונים
   ד"ר דבורה סוויני

הקורס מיועד ללמוד קריאה, תרגום והבנת טקסטים מצריים הכתובים בהיירוגליפים. במהלך הסמסטר הראשון של הקורס נלמד את השפה ונקרא טקסטים פשוטים ושכיחים, כמו תפילות להגשת מנחות למתים, שתוכלו לקרא אחר כך לבד בביקורים במוזיאונים או בטיול למצרים. במהלך הסמסטר השני נקרא טקסטים ארוכים ומורכבים יותר, כמו "סיפורו של המלח שספינתו טבעה", או תאור קרב מגידו מן האנאלים של תחותימס השלישי (1458 לפנה"ס).

ידיעת השפה המצרית נחשבת לחיונית למחקר התרבות וההיסטוריה של מצרים העתיקה. כל סטודנט/ית המתכנן/ת להתעמק בתרבות המצרית חייב/ת להיות מסוגל/ת לקרוא טקסטים בשפת המקור.

                                     06712552 :     מצרית למתקדמים
                                                            (קורס המשך ל"מצרית למתחילים")

ד"ר דבורה סוויני

הקורס מיועד לשפר את יכולת הקריאה, התרגום והבנת טקסטים מצריים שנרכשה בקורס "מצרית למתחילים".
במהלך הקורס נקרא:
טקסטים דתיים – כמו ההימנון הגדול לאתון של אחנאתון.
טקסטים מנהליים ומכתבים.
טקסטים רפואיים ומאגיים.
טקסטים היסטוריים כמו "האוטוביוגרפיה של יעחמס בן אבנה" המתאר את גירוש ההיקסוס ואת התפשטות האימפריה המצרית בנוביה ובמזרח הקרוב באמצע המאה השש-עשרה לפנה"ס.

                        

               06711238 :     טקסטים עתיקים וממצאים ארכיאולוגיים: שחזור העבר
ד"ר דבורה סוויני

שעור מבוא המציג את יחסי הגומלין בין תוכנן של כתובות עתיקות לבין הממצאים הארכיאולוגיים. יוצגו עקרונות היסוד לפענוח ופרשנות טקסטים מסוגים שונים (היסטוריים, ספרותיים, דתיים, וכו') ומתרבויות שונות במזרח הקדום, תוך בחינת תרומתם להבנת הממצאים הארכיאולוגיים ולשחזור העבר.

          06714266 :      מגדר וארכיאולוגיה – נשים וגברים במצרים העתיקה
ד"ר דבורה סוויני

בקורס זה נתמודד בבעיות של יישום תאוריות של מגדר על ממצאים ארכיאולוגיים, אומנותיים וכתובים מתרבויות עתיקות. חלק ניכר מן הדוגמאות יילקחו ממצרים העתיקה, אך נשתמש גם בדוגמאות מתרבויות אחרות בעיקר מהמזרח הקדום.
נבחן נשים וגברים מקבוצות שונות בחברה ונבחן שאלות כמו מה היו הקשרים בין נשים וגברים, איך הציעה והכתיבה החברה דפוסי התנהגות לפי מגדר, ואיך בחרו יחידים להתמודד עם דפוסים אלה.
הנושאים שנדון בהם:
מגדר וחברה.
מגדר וקבורה.
מגדר והצגת הגוף – ביגוד, תכשיטים ותספורות באומנות ובחיים.
מגדר והגדרת תפקידים – כלי עבודה, עקבות עבודה על שלד אנושי, האם היו תפיסות של "עבודת נשים" ו"עבודת גברים".
מגדר ואוכל – הכנת אוכל, מנהגי אכילה ומגדר.
הגדרת מגדר בעולם הקדום. מה היה מעבר לזכר ונקבה.

הקורס מיועד לחוקרים/ות המתמודדים/ות בסוגיות של מגדר בעולם הקדום. הקורס פתוח לכל מי שכבר סיים את לימודי הב.א. בחוג לארכיאולוגיה, לימודים קלאסיים ולימודי המזרח הרחוק.
מי שלא למד בחוגים אלה חייב/ת ליצור קשר עם המרצה לפני ההרשמה לקורס.

06712053 :           הארכיאולוגיה המקראית: ארכיאולוגיה ומקרא או ארכיאולוגיה נגד המקרא?
פרופ' ישראל פינקלשטיין

הקורס יעסוק בתאור תולדות ישראל הקדומה מנקודת המבט הארכיאולוגית, תוך השוואה לתאור המקראי.

הנושאים המרכזיים שידונו: 

ראשית ישראל מול כבושי יהושע ותקופת השופטים; הפלישתים במקרא; הממלכה המאוחדת; 
ראשית המדינה: שושלת בית עמרי והיחס לממלכה הצפונית; צמיחתה של יהודה; המאה האשורית.

      06714272 :     אתרים נבחרים מתקופת הברונזה המאוחרת ומתקופת הברזל הקדומה
פרופ' ישראל פינקלשטיין

הסמינר יעסוק בבעיות סטרטיגראפיות, כרונולוגיות והיסטוריות הנוגעות לתקופת הברונזה המאוחרת ותקופת הברזל הקדומה. דגש מיוחד יושם על אתרים כגון חצור, דן, מגידו, בית שאן, גזר, לכיש, אשדוד וירושלים. 

                              06712067 :       תקופת הברזל א'
פרופ' ישראל פינקלשטיין

הקורס יעסוק במאפיינים שונים של תקופת הברזל א' בארץ-ישראל. ייבחנו הגורמים העיקריים שהשפיעו על תרבותה של הארץ באותה עת: האוכלוסיה הכנענית שישבה בארץ מימים, גויי הים שהיגרו אליה זה מקרוב והקבוצות שהחלו להתגבש בחבלי ההר ושלימים ייצרו את ישראל הקדומה.

הקורס יעסוק בנושאים כגון:

המשכיות של תרבות כנען בתקופת הברזל א'; דמוגרפיה של ההגירה הפלישתית; המערך היישובי בפלשת; תרבות חומרית ואתנוס; מוצא ישראל הקדומה וכד'

                       06714263 :   מערך  ערי  המקדש  בצפון  בבל  ומרכזה באלף  הראשון  לפסה"נ  
                                             (סמינר  מ.א.  שנתי)
                                                           
פרופ' רן צדוק
ערי  המקדש   סיפר,  בבל,  בורסיף,  כותא,  דילבת  וניפור  ובנותיהן (כולן  על  הפרת  ומערכת  תעלותיו)   השתרעו  על חלק  גדול  מצפון  בבל  ומרכזה. איזור  זה  היה   ליבה  של  האימפריה הבבלית  החדשה  ואחת  הפחוות  המרכזיות  והחשובות  באימפריה  האכימנית.  התיעוד  העצום  מארכיוני  המקדשים ומארכיונים  פרטיים מאפשר  להתחקות  בבירור  על  אספקטים  שונים  ומגוונים  של  החברה הבבלית.

                  06712101 :      מבוא לאמנות ארץ-ישראל והמזרח הקדום
ד"ר עירית ציפר

הקורס עוקב אחר התגבשותו של סגנון הכלאיים באמנות של ארץ-ישראל למן האלף הרביעי לפנה"ס, וזיקתו לאמנות של תרבויות הסהר הפורה ומצרים.
מה בחרו האמנים המקומיים לאמץ מן התרבויות השכנות, מה היו ערוצי התקשורת, שבהם פעלו הסוכנים מעבירי המסורות השכנות, וכיצד הוטמעו היסודות הזרים ביצירה הארץ-ישראלית ליצירת סגנון מקומי, בעל אמות מידה אסתטיות, הטעון במשמעויות המקומיות?
הקורס יעמוד גם על מקומה של האמנות בשחזור אורחות חיים, מנהגים ואמונות, שבהם החזיקו יושביה של ארץ-ישראל הקדומה.

                     06712047 :       לספר סיפור בתמונה  -  על האמנות כטקסט נראטיבי 
ד"ר עירית ציפר

האמנות במזרח הקדום פעלה ככלי תקשורת יעיל להפצת רעיונות בקרב קהל נמעניה, שברובו היה קהל שאינו יודע קרוא וכתוב. אותו קהל נמענים הכיר היטב את משמעותן של התמונות, שחוקרי האמנות של המזרח הקדום מתמודדים עם פירושן על-פי טקסטים בני זמנן של התמונות ושאינם בני זמנן.
אחד הפיתויים הגדולים העומדים בפני חוקרים של אמנות המזרח הקדום הוא הצמדתם לטקסט כתוב – היינו, ראיית היצירה האמנותית כאילוסטרציה לטקסט הקדום. מפתה עוד יותר למצוא באמנות של המזרח הקדום אילוסטרציה לתנ"ך. כיצד נעשה ה"שידוך" בין תמונה לטקסט וכיצד להימנע מ"שידוכים" כושלים?

הקורס מתחקה אחר דרכי המבע הנראטיביות במיתולוגיה של המזרח הקדום. בקורס תיבדק הזיקה בין טקסטים תמוניים – אמנות חזותית, לבין טקסטים מילוליים – חיבורים של יצירות ספרותיות (מיתוסים, אפוסים) שהוקראו לקהל המאמינים ואולי גם הוצגו לפניהם. ואולם, האם תמיד סיפקו הקדמונים איור למיתוס שעלה על הכתב? האם תמיד ניתן למצוא לתמונה מקבילה בטקסטים? האם מהווה התמונה איור לסיפור הכתוב, או האם מסביר הסיפור את התמונה? האם משיקים הטקסטים לתיאורים התמוניים? כיצד פועלת האמנות ככלי תקשורת יעיל להפצת רעיונות בתוך תרבות נתונה? כיצד נפוצים הדימויים החזותיים מחוץ לתרבות שבה התגבשו, מדוע מאמצת תרבות אחת סמלים מעולמה של תרבות אחרת וכיצד היא מעבדת אותם לצרכיה? בקורס תיבדק גם הזיקה בין החפצים שעליהם מופיעים הדימויים למסר שהם מבקשים להעביר: האם דינו של דימוי המופיע באמנות המונומנטלית כדינו של אותו דימוי המופיע בחפצים זעירים?

                        06714232 :      ארכיאולוגיה של מערכות קיום וכלכלה עתיקה.

ד"ר ברוך רוזן

 מטרת הקורס הנה שיחזור מערכות קיום עתיקות והבנת מנגנוני ניהולן על ידי שילוב אינטגרטיבי של כלל הממצאים הארכיאולוגיים, מאתר נתון, בנתונים חומריים כמותיים ברי מדידה, בני זמננו, פיזיאולוגיים, אתנוגרפיים והנדסיים. הקורס יחל בשחזור מערכות הקיום ותהלכי זרימת חומר ואנרגיה בקבוצות ציידים לקטנים. הממצאים הארכיאולוגיים, אבן עצם ושרידים אורגניים, יחוברו למערכת אחת ע"י שילוב מידע תזונתי עדכני ונתונים אתנוגרפיים. בשלב הבא ישוחזרו מערכות הקיום של מגדלי דגניים ושל חברות שלאחר ביות מעלי הגרה. לאחר מכך  תחקר, כמותית, מערכת הקיום המשולבת שלאחר מהפכת המוצרים המשניים. בסיום חלק זה של הקורס תשוחזר מערכת הכלכלה הים-תיכונית המתקדמת ( קטניות, דגן, יין, שמן, מרעה) כולל ניתוח כמותי של מנגנוני ריכוז ואיסוף משאבים וחלוקתם על ידי רשויות מרכזיות. הקורס יסתיים בעבודה עצמית שתכלול ניתוח כלכלי כמותי של מערכת ארכיאולוגית מוגדרת לפי בחירת התלמיד. 

06711224 :    גיאוגרפיה היסטורית של ארץ-ישראל – א'
פרופ' אנסון רייני

קריאת מקורות מצריים, אכדיים (בתרגום) ומקראיים המספקים מידעחברתי, גיאוגרפי ומדיני על ארץ כנען ושכנותיה באלף השלישי והשני לפני הספירה.
יידון היחס בין המידע האפיגרפי לבין הנתונים הארכיאולוגיים  מאותה תקופה.

06711225 :      גיאוגרפיה היסטורית של ארץ-ישראל – ב'
פרופ' אנסון רייני

קריאת מקורות מקראיים, מצריים, אכדיים ושמיים-מערביים (בתרגום) המספקים מידע חברתי, גיאוגרפי ומדיני על ארץ-ישראל ושכנותיה מראשית תקופת הברזל עד הכיבוש על ידי אלכסנדר מוקדון. 
יידון היחס בין המידע האפיגרפי לבין הנתונים הארכיאולוגיים מאותה תקופה.

    06711043 :       מבוא לתולדות  המזרח  הקדום: היסטוריה ותולדות הכתב  

מר ערן שביט

מבוא כללי לתולדות המזרח התיכון הקדום מראשית ציביליזציות הכתב באלף השלישי לפני הספירה ועד הכיבוש ההלניסטי בסוף האלף הראשון לספירה. הסקירה תתמקד במקורות הכתובים והארכיאולוגיים על החברה, המשטר, הספרות, הדת והמיתולוגיה של התרבויות העיקריות במסופוטמיה, אנטוליה, מצרים, סוריה וארץ-ישראל. דגש מיוחד יושם על המצאת הכתב ותפוצתו, ועל המצאת האלפבית בכנען ותפוצתו בעולם.

  06711237 :      מבוא לתולדות המזרח הקדום: דת ומיתולוגיה  

מר ערן שביט

סקירת מבני היסוד של הדתות הפוליתאיסטיות במזרח הקדום: היווצרות העולם (קוסמוגוניה); עולם האלים (פנתיאון) והיווצרותו (תיאוגוניה); פולחן האלים; פסטיבלים; כהונה ומקדשים; ריטואלים מאגיים; ניחוש העתיד (דיבינציה); מיתולוגיה. הסקירה תקיף את התרבויות העיקריות של המזרח הקדום - מסופוטמיה, אנטוליה, הלבנט ומצרים - עם הקבלות לעולם האגאי. כמו-כן, יידונו התהליכים שהובילו להיווצרות המונותאיזם הישראלי.